**Mάθημα 3.2**

1. Απάντησε στις παρακάτω ερωτήσεις:

Α) Από τι προσδιορίζονται οι κοινωνικοί ρόλοι;

**Οι κοινωνικοί ρόλοι προσδιορίζονται από τους κοινωνικούς κανόνες.**

Β) Τι προσδιορίζουν οι κοινωνικοί κανόνες;

**Οι κοινωνικοί κανόνες προσδιορίζουν τους κοινωνικούς ρόλους.**

Γ) Με τι εκφράζονται οι αξίες;

**Οι κοινωνικές αξίες εκφράζονται με τους κοινωνικούς κανόνες.**

1. Ποιο είναι το νόημα της σύγκρουσης ρόλων;

**Οι υποχρεώσεις που απορρέουν από έναν κοινωνικό ρόλο έρχονται σε σύγκρουση με τις υποχρεώσεις ενός άλλου ρόλου στο ίδιο άτομο.**

1. Η Πολιτεία σήμερα λαμβάνει μέτρα βοηθητικά για τις συγκρούσεις στους ρόλους των εργαζόμενων – γονιών; Αν ναι,τότε ποια είναι αυτά; Έχετε να προτείνετε κάτι επιπλέον;

**Ναι η Πολιτεία (κράτος πρόνοιας) σήμερα λαμβάνει μέτρα βοηθητικά για τις συγκρούσεις στους ρόλους των εργαζόμενων – γονιών. Αυτά είναι οι δημόσιοι παιδικοί σταθμοί, το ολοήμερο σχολείο, η άδεια λοχείας στις γυναίκες και η άδεια ανατροφής τέκνου. Προτείνεται η εφαρμογή ευέλικτου εργασιακού ωραρίου για τους εργαζόμενους γονείς και η τηλεργασία όπου είναι δυνατόν.**

**Mάθημα 3.3**

1. Αντιστοίχησε τα στοιχεία στις δυο στήλες.

|  |  |
| --- | --- |
| **Κανόνες** | **Αφορούν** |
| Γενικοί | Συνήθειες |
| Ειδικοί | Προβλέπουν Ποινές |
| Αυστηροί | Επιμέρους Κοιν. ομάδες |
| Ελαστικοί | Νόμοι του κράτους |
| Τυπικοί  | Κοινωνικό σύνολο |
| Άτυποι | Περιθώρια Ελευθερίας |

**Μάθημα 3.4**

1. Συμπλήρωσε τα κενά με την κατάλληλη λέξη

**Α.** Στην κοινωνία τα διαφορετικά κοινωνικά χαρακτηριστικά οδηγούν σε κοινωνική **ανισότητα**

**Β.** Τα κοινωνικά χαρακτηριστικά **ιεραρχούνται / αξιολογούνται / κατατάσσονται** με βάση τις ανάγκες , ιστορία και συμφέροντα κάθε κοινωνίας.

**Γ. Ο τρόπος που κάθε κοινωνία ιεραρχεί τα άτομα, με βάση τα κοινωνικά τους χαρακτηριστικά, ονομάζεται κοινωνική διαστρωμάτωση.**

**Δ. Κοινωνική διαστρωμάτωση ονομάζεται ο τρόπος που κάθε κοινωνία ιεραρχεί τα άτομα, με βάση τα κοινωνικά τους χαρακτηριστικά.**

**Ε.** Στις σύγχρονες κοινωνίες το βασικό είδος κοινωνικής διαστρωμάτωσης είναι η **κοινωνική τάξη.**

**ΣΤ.** Στις σύγχρονες κοινωνίες επικρατεί ένα **ανοιχτό** σύστημα διαστρωμάτωσης με το οποίο τα άτομα έχουν τη δυνατότητα να αλλάξουν την οικονομική και κοινωνική τους κατάσταση.

**Ζ.Η δυνατότητα μετακίνησης ενός ατόμου από μια κοινωνική τάξη σε άλλη ονομάζεται κοινωνική κινητικότητα.**

**Η.** Όταν ένα άτομο χάνει την εργασία ή την περιουσία του γίνεται λόγος για **καθοδική** κινητικότητα.

**Θ.** Όταν το άτομο κινείται από **κατώτερες** σε ανώτερες κοινωνικές τάξεις παρατηρούμε ανοδική κινητικότητα.

**Ι. Η διαγενεακή κινητικότητα**, εάν τα νέα μέλη της κοινωνίας παρουσιάζουν ανοδική κινητικότητα σε σχέση με την κατάταξη των γονιών τους, αυτό αποτελεί δείκτη κοινωνικής **ανάπτυξης** και ευημερίας, εφόσον συνήθως συνδέεται με την αύξηση του εισοδήματος και την πρόσβαση σε περισσότερα αγαθά και υπηρεσίες.

**Μάθημα 3.5**

1. Απάντησε σύντομα στις παρακάτω ερωτήσεις:

**Α**. Ποια κοινωνική μεταβολή οφείλεται στις αλλαγές του φυσικού περιβάλλοντος;

**Μια κοινωνική μεταβολή που οφείλεται στις αλλαγές του φυσικού περιβάλλοντος είναι οι μετακινήσεις πληθυσμών / τα προβλήματα υποσιτισμού.**

**Β**. Η επανάσταση υψηλής τεχνολογίας με ποια κοινωνική μεταβολή συνδέεται;

**Η επανάσταση υψηλής τεχνολογίας συνδέεται με την κοινωνική μεταβολή της παγκοσμιοποίησης.**

 **Γ**. Ποια στοιχεία της κοινωνίας μεταβάλλονται ταχύτερα;

**Τα στοιχεία της κοινωνίας που μεταβάλλονται ταχύτερα είναι η τεχνολογία και ο υλικός πολιτισμός.**

**Δ.** Ποια χαρακτηριστικά της κοινωνίας αλλάζουν αργά και δύσκολα;

**Τα χαρακτηριστικά της κοινωνίας που αλλάζουν αργά και δύσκολα είναι οι νοοτροπίες και οι αξίες.**

**Ε.** Ποιος είναι ο ειρηνικός τρόπος που επιδιώκονται οι κοινωνικές μεταβολές;

**Ο ειρηνικός τρόπος που επιδιώκονται οι κοινωνικές μεταβολές είναι η αλλαγή στη νομοθεσία και οι εκλογές.**

**Στ**. Εκτός από τον ειρηνικό τρόπο, πως αλλιώς προκαλούνται οι κοινωνικές αλλαγές;

**Οι κοινωνικές αλλαγές εκτός από τον ειρηνικό τρόπο προκαλούνται επαναστατικά με εξεγέρσεις, κινήματα και πόλεμο.**

**Ζ.** Ποιους επηρεάζουν οι κοινωνικές μεταβολές;

**Οι κοινωνικές μεταβολές επηρεάζουν το άτομο και την κοινωνία.**

**Η**. Ποια είναι τα προβλήματα της κοινωνικής προσαρμογής;

**Τα προβλήματα της κοινωνικής προσαρμογής είναι η αποξένωση και η αλλοτρίωση.**

**Θ.** Ποια είναι η έννοια της αλλοτρίωσης;

**Αλλοτρίωση είναι  η αποξένωση του σύγχρονου ανθρώπου από το φυσικό και κοινωνικό περιβάλλον και από τις πραγματικές του ανάγκες.**

**Ι.** Ποια κοινωνικά προβλήματα δημιουργούν οι κοινωνικές μεταβολές στις κοινωνίες;

**Τα κοινωνικά προβλήματα που δημιουργούν οι κοινωνικές μεταβολές στις κοινωνίες είναι η ανεργία, η φτώχεια και οι κοινωνικές διακρίσεις.**